

**PRESS STATEMENT**

**ON PERSPECTIVE PLAN OF**

**LAND REVENUE &SETTLEMENT DEPARTMENT**

**29TH July, 2024**

**Pu B. LALCHHANZOVA**

**Minister of State – Land Revenue & Settlement Department**

**Land Revenue Department Perspective Plan:**

Land Revenue & Settlement hi ni 21, January, 1972 ah din ani a. A mawhphurhna tlangpuite chu survey, settlement leh Land Records vawn bakah chhiah lak ani. Land Revenue & Settlement Department hi March ni 29, 1994 ah Major Department ah hlan kai ani. Land Revenue & Settlement Department hnuaiah hian Directorate pahnih a awm : Directorate of Land Revenue & Settlement leh Directorate of Registration and Stamps (Estd :27th September, 2013). DLRS hian ram teh, Land record vawn leh ram chhiah khawn te an thawk a. DR&S lam hian ram in hralh, lei leh dahkham bakah thil in hralh reng reng sawrkar hriatpui anih nemnghehnan Stamp duty leh registration hna te an thawk ani. Tun Dinhmun ah thawktu awmdan tiang hi ani :

|  |  |  |  |  |
| --- | --- | --- | --- | --- |
| **Sl.no** | **Group** | **Filled** | **Vacant** | **Sanctioned Strength** |
| **1.** | **A** | **22** | **12** | **34** |
| **2.** | **B** | **125** | **135** | **260** |
| **3.** | **C** | **87** | **76** | **163** |
| **4.** | **D** | **270** | **223** | **493** |

Land Revenue & Settlement Deptt chuan mipui leh sorkar indawrna a harsatna awm leh thil kal muang lutuk tih zia awma, sorkar kaphung fel zawk siam turin kawng hrang hrangah hma a la mek:

**1. Department chhung lam inthuam that :**

A) **Land Pass awlsam zawka neih theih nan ruahmanna thar leh tih danglam:**  Ram pass siam chhung rei lutuk tihtawi dan kawng dap mek ani a. Ram pass a bikin LSC siam hi a kalkawng a thui hle a. Level hrang hranga thawktu indaihloh vang ani bera. Hemi piah lamah hian a buaipui dan process a thui vang pawh ani bawka. Ram pass te a rang zawka pekchhuah anih theih nana hmalakna thenkhat te chu :

1. A tehtu lam surveyor lak belh tura ruahmanna awmsa chak zawka tih hlawhtlin nan hmalak mek ani a. MPSC in surveyor 15 lakna tur advertisement No. A.12024/3/2024-MPSC(DR-II) dated 9th July, 2024 khan a tichhuak tawh a. Surveyor tam zawk kan neih theih nan ruahmanna dang pawh zirchianna siam tum mek ani.
2. Empanelment of survey firm chu peihfel tep ani.
3. LSC/Pass hmingthlak timuangtu lian tak map drawing hi chakzawka kalpui anih theih nan leh thawktu indaihloh phuhruk nan Map drawing hi engemawzat outsource tum ani. Hei hian a process a tih ran bakah department lam workload a chhawk viau tura rin ani. Empanelled firms te hemi atan hian hman tangkai tum an ni.
4. LSC siam leh tihdanglam process thui lutuk leh dawhkan paltlang hnem lutuk hi department officials te nena in rawnin tihtlem/tawi dan kawng dap tum ani.
5. Survey khawl leh khawl hmanga ram teh tawh sa data process nana khawl pawimawhte nal taka khawih thei turin concerned staff te training hmanga tuaihriamna tur ruahmanna siam tum ani.

B) **Bifurcation of Settlement Office, Aizawl District**: Aizawl ah hian Directorate leh Settlement Office in ram teh, ram buai chinfel leh field work hrang hrangte hi an in chansem a. Hemi avang hian Directorate in an hna pui ber direction, administration leh monitoring te khawih hman lovin district hrang hrangte pawh duh anga vilna hun a awmlo thina. Hemi siamthat nan leh mipuite pawn mumal zawka an ram record awmnate an hriattheih nan Aizawl ah Settlement Office North leh South siam a geographical area felfai taka then chu kan sawrkar tirh atanga kan vei em em ani a. Officials te nen ruahmanna siama vawi tam kan thut ho hnuin July 25,2024 khan Notification chhuah ani a. Aizawl dist a khua leh veng te chu chhim leh hmar ah thenin kan awmna lam office kha dawr tawh mai tur ani. Director chan leh SO chan tia buaina leh kal sual thin kha a bo tawh dawn ani. Directorate in a thawh tur diktak a thawk thei tawh dawn bawk a. Hei hi tun kum October ni 1 atanga hnathawk tan thei tura in ruahman ani.

C) **Surveyor indaihlo phuhruk nan surveyor lak belh leh private surveyor empanelment:** LR&S department ah hian surveyor post 137 awmin heng zinga Post 76 te hi hnawh khah loh anni. MPSC in July ni 9 khan surveyor 15 lakna tur a tichhuak tawh a. Hei hian engemaw chen min chhawk kan beisei ani. Surveyor post zawng zawng pawh hnawh khah nise kan ram than dan enin mipui mamawh hi duh angin kan phuru zo dawnin a lang lo. Surveyor indaihlohna avanga mipui tawrhna phuhru turin private survey firm te empanel turin hmalak mek ani a. EoI chhuah niin firm 17 in an chhanga. Tun atanga rei vaklo ah chuan hei hi tihfela Firm te hi chhawr tan theih kan in beisei ani. Mi harsa zawk, private firm ruai ve thei lote tan sawrkar surveyor te service hi a bo dawn chuanglo ani. Hemi bakah hian state lian zawk thenkhata an tih angin Licensed surveyor neih leh chhawr dan te pawh dap mek zel ani. Sawrkar rate bithliah te an pawm hnuin empanelled firm te hi orientation programme hmanpui annih hnuah mipui chhawr theih anni dawn ani.

D) **District thar pathuma LR&S hnathawk thei tura thuam** : Kan district thar pathum Saitual, Khawzawl leh Hnahthial ah district revenue office a taka kalpui anih theih nan DP&AR ah post create phalna dil niin minphalsak tawh a, Finance Department concurrence dill eh mek a ni a, hei pawh hi State sawrkar in min phalsak thuai kan beisei.

E) **Collection of Pending cases from Subordinate Offices and Monitoring by Government**: LR&S department chuan march ni 28, 2024 khan order No.A.42011/1(b)2010-REV ti chhuakin district hrang hrang a pending case te a dil khawm a. Chuta district hrang hrang te pending case neih dan chu hetiang hi ani:

|  |  |  |
| --- | --- | --- |
| Sl. No | Directorate/District | No. of Pending Cases |
| 1 | Directorate | 2869 |
| 2 | Aizawl | 1526 |
| 3 | Lunglei | 710 |
| 4 | Champhai | 2377 |
| 5 | Serchhip | 2182 |
| 6 | Kolasib | 3052 |
| 7 | Mamit | 793 |
| 8 | Khawzawl | 349 |
| 9 | Saitual | 4 |
| 10 | Hnahthial | 46 |

May ni 7, 2024 khan heng pending case zinga kum 2021 thlenga dawn tawh chin chu June 2024 ral hmaa clear vek tur leh chumi hnu lama dawn te chu pending clear dan thla hnih dana report thin tura in hriattir ani bawk.

**2. Land Record mumal zawka siam leh semrual hna mumal taka kalpui:**

A) **Land record mumal taka siam tuma hma lak mek ani**.Comprehensive Integrated GIS based system for maintenance and Management of Land Records in Mizoram (e-RAM) NEC hnuaia cheng vbc 6.48 hmanga buaipui mek chu launch theih ani tepa. GIS (Geographic Information System) hmanga duan he system hmang hian LR&S hnathawh leh record te chu tunlai thiamna hmanga thawh leh vawn ani tawh dawn ani. He project kaltlang hian LR&S department in service a pek tam zawk (16 services) te chu online a dil leh thawh anni tawh dawn a. LSC hmingthlak, ram teh, House pass dil, surveyor detailment leh adangte chu mahni in lum atangin a dil theih tawh dawn bakah mahni a online a dil thiam lo te tan pawh mahni veng leh khua a Common Service Centre te kal tlangin a dil theih dawn ani. Hei hian file leh lehkha bo, khawi lai mawa file tang rei thin leh harsatna tam tak thleng thin te a tihbo kan beisei ani.

B) **Land records vawn him** : Directorate ah pilot project a bul tan ani a. Ram pass leh a connected paper zawng zawngte scan a digitise mek ani a. A hlawhtlinna hmuh nghal anih avangin district zawng zawng ah hei hi tih ve turin hmalak ani a. 2025 ah chuan Mizoram puma record te digital format a dah hman vek tum ani.

C) **Land Bank fel fai zawka vawn**: Sawrkar in chhan hrang hrang avangin ram ruak - ram awl a mamawh thina. Khuarel chhiatna vang te, tunhma a ram pek thuahte leh, inhmun in thuah bakah mi harsa leh mamawhte tan ram mamawhna a sang thin hle a. Sawrkar in House site plan a regularise atang te, mimal ram divert leh sawrkar hmalakna a ram awl chhinchhiah te hi land bank ah dah khawm thin ani a. Land bank ah ram tam zawk dah anih theih nan leh a hmu tur leh mamawh diktak ten ram an hmuh theih nan leh hmalam huna sawrkar project atana hman tangkai anih theih nan leh Land Bank hi mumal zawka kalpui anih theih nan System tha leh mumal duang turin committee din ani a. He committee recommendation hi a taka kalpui anih hunah chuan sawrkar land bank a ram awmte chu fekfawn leh dan ang taka hman ani dawna. Sawrkar leh public policy tih hlawhtlin nana hman ani ang. Land bank a awm tur **Compensatory Afforestation** atan ram engemawzat chhinchhiah ani tawh bawka. Mizoram chhunga project hrang hrang thawh tur lo kal thinte hi project tlakna hmun hi forest area anih hian kha forest area lak tur aiah khan compensatory afforestation pek angai thin a. Heng atana ram zawn chawp hi buaithlak chang a awma. LR&S chuan tunah Mizoram district hrang hrang a SO te kal tlangin CA land tur hual lawk ram hectare engemawzat a zau a chhin chhiah tawh ani. Project thar awm apiang chu hetatang hian CA tur theh chhuah zar zar theih ani tawh dawn ani. Tun hnaiah NH 306/NH6, FCI kudam tur Sairang Dinthar, Mualkhang Bottling plant atan te 332.811Ha pek chhuah ani tawh.

**3. Rambuai chin fel thua hmalak dan.**

A) Mizoram Land Revenue Act, 2013, section 6(1) tlawh chhanin Revenue Officer hrang hrang te (SDO Civil te telin) te chu Revenue Court ah May ni 1, 2024 khan Notification hmanga puan anni a. Revenue Commissioner atanga Sub Division thlenga an mahni zawna thuneihna sem zai niin heng court te hian an mahni bial theuh ah thubuai an ngaihtuah thin ang.

B) Rambuai harsa bikah fact Finding Team din:Rambuai harsa bik, Officer pakhat tana han chin fel mai harsa hi a awm thina. khawilai veng emaw House site plan ah te complaint tam tham tak a luh chang a awm. Department chuan heng chinfel nan Fact Finding Committee din thin a rel a. Anni hian complaint lutte leh tul dang te uluk taka zirchiangin Sawrkarah an zirchianna hun tiam chhungin an thehlut thin dawn ani.

**4. Mipui leh sorkar department te nena in dawrna lam :**

A) AMC area a House pass dilna form Minister a dil kher ngai chu mipui awlsamna ngaihtuah chunga tih tawp ani. Director ah he thu neihna hi tun kum January 25 khan hlan ani.

B) Deptt te Land lease nei vek tur leh hung tha vek turin ngen: Central leh State Sawrkar department te chu an land lease copy thehlut turin July ni 10, 2024 khan office order hmanga hriattir anni a. Hei hi an ram neih dan dinhmun tih chian nan leh vawn him nana tih ani.

C) Rambuai tam zawk hi ram humhalh that loh vang ani a. Ram kan lei anih chuan fimkhur takin lei ila. Kan ram lei te hung thlap zel turin kan in ngen ani.

D) Complaint Box Office tina dahte hmang tangkai chungchang : Minister office bakah Directorate leh district office zawng zawng ah Complaint box hun vek anih bakah <https://mipuiaw.mizoram.gov.in> ah te harsatna leh rawtna thlen duh te tan thlen theih ani. Complaint Box ah hian complaint 17 a lut tawha buaipui mek anni. Mipuiaw ah hian 13 lut tawhin 1 tihloh chu chhan fel anni tawh ani.

E) **Customer care ah tan la dawn** :Mipui tana dawr harsa leh nuamlo department nia sawi kan awm thin chu a zialo kan ti hle maia. He mi kawng ah hian tawngkam bakah lehkha chhuah meuh pawn kan in fuih mawlh mawlh renga. Sawrkar hnathawk in antih awmloh tak heng sum therhlo beisei ang chi pawh complaint mumal taka aluh a finfiah anih phawt chuan kan enliam dawn lo ani. Hemi kawngah thawktute pawn tan la zual sauh sauh ila. Mipui min dawr tute dawh thei taka dawr thin turin kan in chah nawn leh bawk ani.

F)  **E – Office** :tunlai thiamna thang zelah LR&S department chu e-office a luh chhoh tum ani a. Land related services e-ram lama lut bak zawng pawh e-office a kal turin ruahmanna siam mek ani.

G) **Survey leh Resurvey** : Khua la survey lohte chu SVAMITVA hnuaiah survey mek zel anni a. Ground truthing pawh chak taka umzui zel ani. Khua survey na rei tawhtak, inhmun tam tak awm belh tawh, resurvey ngai em em tawhte hi survey turin hmalak ani dawn a. Hemi atan hian senso tlem zawk leh rang zawka survey anih theih nan aerial survey (Lidar technology) hman te pawh kan rilruk mek ani. Central scheme leh EAP te pawh hemi tih hlawh tlin nan hian dap mek ani.

H) **Government Complex/ Ainawn Veng restriction hlih:** Sawrkar hmasa lamah te Council of Minister in alo rel tawh angin General Administration Department nena in zai chung zelin he hmuna restriction hi hlih a, a tul anga regularisation kalpui tum ani. A kalphung tur leh a kalpui dan tur chipchiar chu sawrkar in ala duang ang.

I) **AMC Area Hazard zone mapping** : Urban Development and Poverty Alleviation department in the Mizoram Urban Area Building Regulation, 2024 a tihchhuah zulzui in Land Revenue & Settlement department chuan joint survey team a dina. He team hian high risk zone leh Area specific hazard zone map siam hna a thawk anga. AMC area ah bul tan ani ang.

**5. Central Schemes leh Projects:**

A) **Central Sector Scheme chak zawka kalpui**: LR&S hian tunah CSS pahnih i)Digital India Land Record Modernisation Programme (DILRMP) leh ii) Survey of Villages and Mapping with Improvised Technology in Village Areas (SVAMITVA) te kan kalpui meka. Heng scheme te hi chak zawka implement annih theih nan Central sawrkar lama hotute biak pawh reng anni a. State lama a buaipitute pawh chak zawka hna an thawhtheih nan kan in fuih reng ani. SVAMITVA hnuaiah hian khaw 319 cover tur ani a. khaw 279 ah drone hmanga thlalak ani tawh a. (Mamit a khaw 40 tih loh chu cover kim ani tawh).

DILRMP hnuaiah hian Khazawl leh Hnathial town area te resurvey turin ruahmanna siam mek ani bawk a. ADC area lamah pawh District Council te nen tangruala hma lak vat tum ani.

B) **Land base Urban livelihood Project** : Land revenue and settlement Department hian khawpui chhung leh daifem deuh ah te ram awl zawna, sawrkar hminga dah a, chung ram ruakte chu eizawnna tlak a cheibawla (development of basic amenities) chung hmun ah te chuan khawpuia cheng eizawnna haihchham ten an duhzawng eizawnna an kalpui theih nana hmalakpuia ram chu awmze neia hun enge maw chen hman hawh tirna tur project siam tum ani.

C) **Infrastructure leh Khawl ah Department Thuam Chak dawn** : Directorate bakah District Office te thuam that an ngai hle maia. Building thar sak leh kan staff te mamawh khawl a bikin GPS leh Computer te a tam thei ang pek dan tur ruahmanna siam ani.

**6. Revenue Tax tam zawk lakluhna atana ruahhmanna te:**

A) **Stamp duty awlsam zawka mipuiin an pek theih nan E stamping rules** peihfel ani tawh a. July ni 2, 2024 khan Sawrkar Gazette ah tih chhuah ani tawh ani. Logistics tihfel ngai tlem la awmte tihfel anih hnuah chuan mipuiin physical stamp lei ngai tawh lovin online in e-stamp an lei thei tawh dawn ani. Hei hian stamp paper indaihlo leh a lei tura tlan kualngai chu a tibo tawh dawn ani.

B) **Registration fee awlsam zawka pek:** Ram in lei leh hralh, dahkham leh thil dang dang ah hian registration fee hi SBI main branch a pek ngai ani a. Hei hian mipui senso a ti tam hle a. Hun a heh bawk ani. Registration fee hi District tina SO office a pek theih turin ruahmanna siam ani tawh a. Aizawl SO office ah hian July 22 atang khan hman tan ani tawh a District dang ah pawh hman anih thuai theih nan SO ten hma an la mek ani.

C) **Stamp collection mawhphurtu ber Inspector General of Registration & Commissioner of Stamps leh supporting staff post siam**: He office hi din tawh ani a. Post la create loh ala ni thunga. He office hi stamp duty leh registration lama nasa zawka tan kan lakna tur atan a pawimawh khawp maia. District thar pathumah SRO kan la activate lo deuha. Property registration leh stamp duty te mipuite hnaih theih bera hnuhhnaih kan duh avangin SDO (Civil) te hi Sub Registration Officer atana hman tangkai kan tum bawk ani. Heng SRO (District leh Sub Division amite) ten tluang tak leh dik taka hna an thawhtheih nan hian direction leh administration pe tur leh a bul tan nan handholding titurin IGR office ah IG, Jt.IG leh DIGR post khat theuh leh Assistant Programmer post 2 create turin dilna kan siam meka. Sawrkarin min pawmsaka heng post tehi min hnawhkhah vat sak kan beisei ani. Hemi atang hian stamp leh registration ah sawrkar in sum tam zawk a lakluh bakah heng service mamawhtute pawh hian District mai nilo Sub Division level-ah heng service hi an dawng thei dawn bawk ani. Hei hian Mizorama Civil Sub Division administration tihchak kawngah awmzia a neih kan beisei bawk ani.

D) **Progressive taxing** : Ram ngah leh mi hausa ten sawrkara chhiah tam zawk an chhun theih nan Progressive taxing kalpui tum ani a. A kalpui dan tur ruahmanna siam mek ani a. A zirchiangtu committee din tum mek ani.

E) **Land Tax Rate revise**: Ram chhiah lakna rate kan hman lai hi 2014 atanga kan hman tawh ani a. Thil man to chho te enin revise a hnu tawh hle ani. Land tax revise tur hian a zirchiang tur ruat thuai anni dawn.

F) **Online tax Payment**: AMC area a online Land tax payment kalpui mek chu a hlawhtlinna hmuh mek ani a. 2025 kum ral hma in Mizoram puma online tax payment hi kalpui tum ani.

**7. Hmalakna hmachhawp dang:**

**Senior SOs at Aizawl and Lunglei** : Aizawl leh Lungleite hi District ah pawh a lian leh district headquarters pawh Municipal Body din ngaikhawpa khawpui lian anlo nih takah chuan LR&S department office mamawhna pawh mipui mamawh phuhruk harsa khawpin a lo tam ta a. Ram teh leh then, ram buai, stamp and registration, chhiah khawn, court case, land acquisition bakah hnatul dang tam tak hi nitin an khawih thin ani. Heng ah hian Settlement Officer tehi an hah lutuk mai niloin mipa khat tana thawhsenloh hna a awm tawh ani. Chu vang in Aizawl North leh Aizawl South bakah Lunglei ah te hian Senior SO post siam a an hnuaiah SO pakhat, ASO pakhat leh ASO (T) Pahnih theuh dah belh a heng district lian pahnih hi thuamchak tum an ni.